“เงินบาท” วันนี้เปิดตลาด 34.09 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.09 บ. แข็งค่าจากปิดตลาดวานนี้ที่ระดับ 34.12 บาท โดยมองกรอบเคลื่อนไหวในช่วง 34.05 - 34.25 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง 
“เงินบาท” วันนี้เปิดตลาด 34.09 บ. แข็งค่าจากปิดตลาดวานนี้ที่ระดับ 34.12 บาท โดยมองกรอบเคลื่อนไหว 34.05 - 34.25 บาท/ดอลลาร์
28 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(28 เม.ย.66) เปิดตลาด 34.09 บาท/ดอลลาร์ แข็งค่ากว่าราคาปิดตลาดเมื่อวานที่ระดับ 34.12 บาท/ดอลลาร์
โดยอลลาร์สหรัฐแข็งค่าเล็กน้อย โดยได้แรงหนุนจากการที่นักลงทุนคาดการณ์ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยในการประชุมเดือนพ.ค. แม้สหรัฐเปิดเผยตัวเลขผลิตภัณฑ์มวลรวมภายในประเทศ (GDP) ไตรมาส 1 ที่ต่ำกว่าคาด
ล่าสุด FedWatch Tool บ่งชี้ว่า นักลงทุนให้น้ำหนัก 84.8% ที่เฟดจะปรับขึ้นอัตราดอกเบี้ย 0.25% สู่ระดับ 5.00-5.25% ในการประชุมวันที่ 2-3 พ.ค. และให้น้ำหนักเพียง 15.2% ที่เฟดจะคงอัตราดอกเบี้ยที่ระดับ 4.75-5.00%
ส่วนนักลงทุนจับตาการเปิดเผยดัชนีราคาการใช้จ่ายเพื่อการบริโภคส่วนบุคคล (PCE) เดือนมี.ค.ของสหรัฐในวันนี้ โดยดัชนี PCE เป็นข้อมูลเงินเฟ้อสำคัญตัวสุดท้ายก่อนที่เฟดจะจัดการประชุมนโยบายการเงินในวันที่ 2-3 พ.ค.
สำหรับปัจจัยด้าน Fund Flow ต่อค่าเงินบาท นักลงทุนต่างชาติมีการขายสุทธิทั้งในตลาดพันธบัตร 222 ล้านบาท และในตลาดหุ้น252 ล้านบาท โดยมองกรอบค่าเงินบาทวันนี้เคลื่อนไหวในช่วง 34.05 – 34.25 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.50 บาท/ดอลลาร์
ส่วนกรอบค่าเงินวันนี้ SD/THB 34.00- 34.30,EUR/THB 37.45 – 37.95,JPY/THB 0.2530 – 0.2570,GBP/THB 42.43 – 42.93,AUD/THB 22.52- 22.82